google/wiki40b huggingface dataset:
Maria Malibran

Biografi

María Malibran var datter av den spanske tenoren Manuel del Pópulo Vicente García. Søsteren var den kjente mezzosopranen og sangpedagogen Pauline Viardot, også broren Manuel Patricio Rodríguez García var sanger (baryton) og sangpedagog .
Marías første sanglærer var faren Manuel, som ble beskrevet som stivbent og tyrannisk. Undervisningstimene artet seg ofte som rene krangler mellom de to selvbevisste personlighetene.
I en alder av fem år sang María García en barnerolle i Ferdinando Paërs Agnese i Napoli. Hun debuterte i 1825 som Rosina i Rossinis Barbereren i Sevilla ved King’s Theatre i London, der hun på kort varsel steppet inn for Giuditta Pasta. På slutten av sesongen reiste hun sammen med faren og søsknene til New York for å oppføre operaer av Rossini og Mozart, og ble de første som satte opp Don Giovanni i Amerika – María sang Zerlina.
I New York ble María kjent med den 23 år eldre bankieren François Eugène Malibran, og hun giftet seg straks med ham – sannsynligvis for å slippe unna sin far. Bare få måneder etter bryllupet gikk ektemannen konkurs, og hun måtte forsørge ham med sine honorarer. Etter et år skilte de seg, og hun forlot USA.
Tilbake i Europa ble hun snart en omsvermet stjerne. I 1832 reiste hun til Italia hvor hun erobret de store operascenene i Roma, Napoli, Milano, Venezia og Bologna, men hun sang også i en rekke mindre byer.
María Malibran forelsket seg i den belgiske fiolinisten Charles-Auguste de Bériot og de levde i ugift samliv før de giftet seg i 1836. En måned etter bryllupet falt María Malibran av en hest og skadet seg alvorlig. Hun nektet å motta behandling for bruddene og fortsatte å opptre. Noen måneder senere døde hun.
María Malibran var ikke bare en usedvanlig sangerinne. Hun komponerte, var en utmerket pianist og harpist, malte, tegnet, broderte, og sydde enkelte av sine kostymer. Videre var hun en dyktig skribent; hennes brev er litterære perler preget av en uvanlig original uttrykksmåte og et skarpt intellekt.

Roller og vokal stil

Malibran sang mye Rossini — Tancredi, Otello, Il Turco in Italia, La Cenerentola, og Semiramide, men også Meyerbeers Il crociato in Egitto, og hadde stor suksess i Vincenzo Bellinis operas La Sonnambula og I Capuleti e i Montecchi. Bellini skrev en ny versjon av I Puritani til hennes mezzosopran-stemme, og lovet å skrive en ny opera for henne, men døde før han kom i gang.
Samtidige vitner forteller at Malibran hadde et usedvanlig stort stemmeregister; bedømt ut fra rollene hun sang klarte hun i det minste tre oktaver, fra D under énstrøken C (C4) til D over høye C (C6).  Hennes samtidige beundret Malibrans emosjonelle intensitet på scenen. Rossini, Donizetti, Chopin, Mendelssohn og Liszt var blant hennes fans. Maleren Eugène Delacroix anklaget henne derimot for å mangle raffinement og klasse, og for å forsøke å «appellere til massene som mangler kunstnerisk smak.»
Mens du sov

Historien

Bullock spiller «Lucy», en medarbeider på undergrunnen i Chicago som redder en mann fra t-bane-sporet da han blir ranet og faller bevisstløs om. Fordi han er veldig kjekk får hun en sykepleier på sykehuset til å tro at hun er hans forlovede og dermed blir hans familie fortalt dette. «Lucy» er i begynnelsen så opphengt i alles panikk at hun kan ikke fortelle sannheten. Senere, når hun har blitt så godt tatt imot av denne familien, kan hun ikke få seg selv til å fortelle hva som virkelig skjedde. I mellomtiden blir hun forelsket i den sovende mannens bror.
Sondre Skarli

Skøyteløper

Som skøyteløper deltok han i to allround-NM på skøyter (2006 med en 15.-plass og i 2007 med en 10.-plass) og tre sprint-NM på skøyter (2006 med en 17.-plass, 2007 med en 11.-plass og i 2008 med en 15.-plass). Han har også en 16.-plass på 1 500 m og en 12.-plass på 5 000 m begge under enkeltdistanse-NM på skøyter 2008.

Skøytetrener

I august 2009 ble han trener for NSF Region Sør. Sesongen 2010/11 var han og Lasse Sætre trenere for skøyteforbundets talentgruppe som de også hadde den påfølgende sesongen 2011/12, men da var han i tillegg trener for Team 2014-gruppa sammen med Edel Therese Høiseth. Denne trenerfordelingen i forbundet fortsatte i sesongen 2012/13 for Skarli. OL-sesongen 2013/14 ble han forfremmet til assisterende trener for Jarle Pedersen til elitegruppa i Norges Skøyteforbund. Og da Pedersen ikke fikk signaler fra forbundet om fornyet kontrakt med skøyteforbundet, sa han opp en snau måned før kontrakten var over, slik at forbundet uansett måtte finne en ny landslagstrener for kommende sesong (2014/15). Og da skøyteforbundet og Gerard Kemkers ikke ble enig om trenermodellen i Norges Skøyteforbund og etter påtrykk fra Olympiatoppen med ønske om en norsk landslagstrener på skøyter, ble Skarli valgt.
David Lafata

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Tsjekkias EM-tropp til EM i Frankrike 2016.
Umar ibn al-Khattab

`Umar ibn al-Khattāb (arabisk, عمر بن الخطاب) (født  ca 581, død 3. november 644), var en følgesvenn av islams grunnlegger Muhammed,  og han ble den andre statssjefen i Rashidun-kalifatet (den første muslimske stat).
Han regjerte med tittelen «lederen av de troende» (Amir al Muminin), som kalif i perioden (634 – 644). Han omtales av sunnimuslimmer som `Umar al-Farūq (Umar Den som skiller mellom sannhet og falskhet), og er også kjent som Omar den store.

Biografi

`Umar ble født i Mekka, og tilhørte Banu Adiklanen av Quraishstammen.. Hans far var Khattab ibn Nufayl, og familien tilhørte trolig middelklassen. Umar kunne lese og skrive, noe som var uvanlig på denne tiden.

Omvendelse til islam

Da Muhammed sto fram med sitt budskap om islam, var Umar en av de mest markerte tilhengerne av den tradisjonelle religionen til Quraishstammen, og den fremste motstanderen av Muhammed. Umar var beryktet for forfølgelse av muslimer. Ifølge en historie i Ibn Ishak's sirat, hadde Umar bestemt seg for myrde Muhammed. På veien møtte han en person som fikk vite om Umars hensikter. Denne personen fortalte Umar om hans søsters og svogers omvendelse til islam. Umar gikk rett hjem og fant sin egen søster resitere Koranen. I sinne slo han ned sin søster. Etterpå angret Umar sine handlinger, og for å trøste henne ba han henne om å resitere videre. Under resitasjonen ble Umar overveldet av følelser. Denne hendelsen er kjent som dagen Umar konverterte over til islam, og det er sagt at suraen Umar hørte på var Sura Ta-Ha, den 20. sura.

Livet i Medina

`Umar var en del av utvandringen fra Mekka til Medina i 622. Han deltok i slaget ved Badr, slaget ved Uhud, og slaget ved Khaybar, så vel som mange andre slag. Han var en av Muhammeds nærmeste følgesvenner, og `Umars datter Bibi Hafsa giftet seg med Muhammed i 625.

Fordrivelsen av jødene fra Arabia

Da Umar var kalif, bestemte han at de gjenværende jødene som levde på Den arabiske halvøya skulle fordrives. Ifølge historikeren al-Waqidi kom Umar til å tenke på det Muhammed hadde ytret på sitt dødsleie, nemlig at det ikke skulle være to religioner i Arabia. Han forvisset seg om at denne ytringen til Muhammed var ekte, og ga så ordre til jødene om å dra bort.
Beryl (navn)

Etymologi

Beryl er dannet av det engelske ordet for «beryll». Mineralet har via latinske beryllus og greske beryllos (gresk: βήρυλλος) fått navn fra et ord i sanskrit som betyr «blekne».
Sooner kullkraftverk

Sooner kullkraftverk er et kullkraftverk i Noble County, delstaten Oklahoma i det sentrale USA. Det har en installert produksjonskapasitet på 1 138 MW, fordelt på 2 blokker / turbiner. Operatør er First Energy Corp.
Anlegget ble bygget ut i årene 1976–1980. Brenselkilden er bitumenøst kull. Utslippene av CO2 i 2007 var totalt 7,308 mill tonn.
Solid Norsk Rock! – promo 09

Solid Norsk Rock! – promo 09 er en promo med Absinth, utgitt i 2009.
Gullsteinvollen

Beliggenhet

Gullsteinvollen ligger i Gullsteinsdalen på øyen Tustna i Aure kommune. Den er andre hytte på turruten fjordruta ved start i Kristiansund. Nærmeste hytter er Trollstua (Tustna) og Imarbu (Ertvågsøya).
Vest for hytten ligger fjellene Knubben og Jørenvågsalen, i øst ligger Skarven som med sine 896 moh er Tustnaøyens høyeste fjell. Fra hytten er det utsikt over havet, Trondheimsleia og øyene i Smøla kommune.

Fasiliteter

Det er sengeplasser til 12 personer, i tillegg er det 2 overnattingsplasser i stuen og 12 på 3 hemser.
Hytten er selvbetjent, og er låst med standard DNT-nøkkel.
De svenske kronregaliene

Sveriges riksregalier er kongelige verdighetstegn som har blitt båret av regenter, regentgemaler og andre medlemmer av det svenske kongehuset ved kroninger og andre høytidelige seremonier. Regaliene har til alle tider vært monarkiets fremste og mest verdifulle symboler.
Regaliene har ikke blitt båret offentlig siden 1907, men benyttes fremdeles ved kongelige begivenheter som bryllup, dåp og begravelser. En del av de eldste regaliene er et av Gustav Vasas sverd og kronen, rikseplet, septeret og riksnøkkelen fra Erik XIV.
De svenske regaliene er statlig eiendom og er siden 1970 utstilt i Skattkammeret i Stockholms slott.
Biopolymer

Anvendelser

Noen biopolymerer kan anvendes som bioplast, som for eksempel polymelkesyre (PLA) og poly-3-hydroksybutyrat.
Joseph Dehergne

Liv og virke

Han begynte ved presteseminaret i Luçon i Vendée i 1921 og trådte inn i jesuittnovisiatet i 1925 i  Beaumont-sur-Oise. Han ble presteviet i Paris i 1934. 
I 1936 ble han sendt til Kina, og to år etter begynte han en karriere som professor i historie ved Aurorauniversitetet i Shanghai. I løpet av tiden i Shanghai publiserte han én bok og et stort antall artikler, for det meste i Bulletin de l'Universite l'Aurore.
Pater Dehergne ble utvist fra Kina i 1951, og ble så sendt til Chantilly i Frankrike der han ble bibliotekar og senere arkivar ved stedets jesuittiske studiehus. I 1959 mottok han et diplom fra Ecole practique des Hautes Etudes for sitt arbeid knyttet til den franske revolusjon, et verk som også var blitt prisbelønnet av Académie française. I 1965 tok han doktorgraden ved Universitetet i Paris. 
Sammen med pater Henri Bernard-Maitre grunnla han Colloque Internationale de Sinologie, som trer sammen hvert tredje år i Chantilly, og han redigerte konferansepapirene fra de tre første møtene. Det første kollokviet ble avholdt i september 1974, ved kultursenteret Les Fontaines i Chantilly. 
Han fortsatte med å hjelpe andre i deres studier om kinamisjonene.
IOGT-NTO

Virksomhet

IOGT-NTO har tre virksomhetsområder:
Deres alkohol- og narkotikapolitiske arbeid går ut på å minske det totale alkoholkonsumet i samfunnet, i tillegg til å gjøre samfunnet fritt for narkotika. Dette arbeidet retter seg i stor grad mot politikere.
Det forebyggende arbeidet har alltid vært viktig i IOGT-NTO, og går ut på å danne rusmiddelfrie møtesteder som fester, studiesirkler med mer. I bunn og grunn handler det forebyggende arbeidet om å minske etterspørselen etter rusmidler, men også om å skape en motkultur.
Gjennom det sosiale arbeidet når organisasjonen ut til rusmisbrukere som trenger en ny omgangskrets og/eller en alkoholfri møteplass etter avsluttet misbruk.

Medlemmer

IOGT-NTO er Sveriges største avholdsorganisasjon med 44 000 medlemmer per 2009. I 2005 satte organisasjonen i gang en storskilt vervekampanje hvor målet var å verve 1000 medlemmer hver måned – altså 12 000 nye medlemmer i løpet av året. I 2006 fortsatte den kraftige medlemsutviklingen, og i juli 2007 kunne organisasjonen fortelle at de hadde vervet 22 000 medlemmer i løpet av to år.

Institusjonsdrift

IOGT-NTO driver to folkehøgskoler: Wendelsberg i Mölnlycke og Tollare i Nacka. De driver også et behandlingshjem, Dagöholm, som er en del av IOGT-NTOs sosiale arbeid. Organisasjonen har også en rekke eiendommer og lokaler: alt fra de minste samlingslokaler til store kurssteder.
Roing under Middelhavslekene 2005

Roing under Middelhavslekene 2005. Roing var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var niende gangen som roing var med på programmet under middelhavslekene. Det var seks øvelser for menn og to kvinner. Italia ble beste nasjon med fire gullmedaljer foran Frankrike med to.
Grongfeltet

Grongfeltet er et kambrosilursk berggrunnsområde i Grong i Nord-Trøndelag innenfor Kaledonidene. I sydvest grenser feltet mot Grongkulminasjonen, som er et grunnfjellskompleks fra Sverige. I nord fortsetter feltet forbi Børgefjell-vinduet til Hattfjelldal.
Grongfeltet har på grunn av malmforekomstene hatt økonomiske interesser og er dermed godt kartlagt. Geologiske kart i målestokk 1:50 000 ble trykket i 1950-årene.
Gruvedrift i Gjersvik, Røyrvik (Grong Gruber), Skorovas og Joma.
Grongfeltet består av en invertert kambrosilursk lagpakke av vulkanske og sedimentære bergarter. Lagene ble invertert under den kaledonske fjellkjedefolding, og lagpakkene inneholder flere skyvedekker. Videre har feltet også et komplisert forkastningsmønster.
Typisk for Grongfeltet er grønnstein med lag av kvartskeratofyr omkring Tunnsjøen og Limingen og videre mot sørvest. Grønnsteinene blir gjennomskåret av dyperuptive bergarter som dominerer i sørvest. Dyperuptivene danner høye fjell som Grønndalsfjell og Heimdalhaugen og består av hornblendegabbro og olivinførende gabbro med trondhjemitt over.
Grønnsteinene overlagres av flere lagpakker med konglomerater og sandsteiner. Disse grovklastiske avsetningene inneholder også Liminggruppen som er en mektig pakke av sandformasjoner.
Nordøst for Limingen finnes to grønnsteinsbuer hvorav den indre inneholder Joma-forekomsten.
Betania Sokndal

Betania Sokndal er en pinsemenighet som ble grunnlagt i 1921. Den teller i dag over 300 medlemmer.
Betania er en fri og selvstendig menighet som er knyttet sammen med rundt 300 andre menigheter i 
Den Norske Pinsevegelse. Betania er en kirke for hele familien, og holder til i Sokndal kommune helt sør i Rogaland.
De sentralafrikanske staters økonomiske fellesskap

De sentralafrikanske staters økonomiske fellesskap (fransk: Communauté Economique des Etats de l’Afrique Centrale, CEEAC) er en regional økonomisk samarbeidsorganisasjon for land i Sentral-Afrika. Organisasjonen har som mål å etablere et sentralafrikansk fellesmarked, men er også engasjert i arbeid for å fremme fred og i sikkerhet. Hovedkontoret ligger i Libreville i Gabon.
Fellesskapet ble avtalt i 1981 med utgangspunkt i Den sentralafrikanske toll- og økonomiunionen (UDEAC), ble etablert i 1983 og kom formelt i virksomhet fra 1985. Samarbeidet ble imidlertid lidende av dårlig evne blant medlemslandene til å bidra økonomisk og av væpnede konflikter. I 1999 ble Det sentralafrikanske staters økonomiske fellesskap gjort til del av Den afrikanske unions afrikanske økonomiske fellesskap.
Anders Aplin

Landslaget

Anders Aplin spilte 2 landskamper for Singapores herrelandslag.
Kameo

Kameo er en nordisk plattform for lånebasert folkefinansiering, hvor investorer og småsparere kan låne ut kapital direkte til små og mellomstore bedrifter. Kameo var den første lånebaserte plattformen for crowdfunding i Norge, og opererer både i Norge og Sverige. Selskapet ble grunnlagt i 2014 og hadde i starten av 2018 lånt ut over 144 millioner kroner i lån til små og mellomstore bedrifter.
Kameo eies av ansatte, styret og en rekke investorer. Ved inngangen av 2018 hadde Kameo elleve ansatte fordelt på sine kontorer i Oslo og Stockholm.

Historie

Kameo fikk konsesjon fra det danske Finanstilsynet i 2016. I Norge er selskapet registrert i Finanstilsynets konsesjonsregler og har fått godkjent sin danske konsesjon via filialetablering i henhold til betalingstjenestedirektivet.
Kameo lanserte sitt første lån i Sverige i 2016. I mai 2017 ble tjenesten lansert i Norge, som den første på markedet. Siden lansering har mer enn 5 000 personer registrert seg på plattformen.

Forretningsmodell

Kameo er en nettbasert plattform som gjør det mulig for privatpersoner og institusjoner å investere i lån til eiendomsprosjekter og lønnsomme småbedrifter. Investorene kan bidra til at disse kan utføre prosjekter eller utvikle bedriften ved hjelp av finansieringen.
På plattformen kan bedrifter søke om lån fra 500 000 og oppover til sine prosjekter. Det foretas så en vurdering og kredittanalyse av selskapet. Når lånesøknaden godkjennes, publiseres den på hjemmesiden og investorer kan bidra økonomisk til lånet. Investorene står fritt til å velge hvilke bedrifter eller prosjekter de ønsker å låne til og hvor mye de ønsker å investere. Når en låneauksjon er avsluttet inngår bedriften en låneavtale, og investorene mottar faste månedlige renteinnbetalinger.
Coulombs lov

Historisk bakgrunn

Fra de første observasjoner av krefter mellom elektrisk ladete objekter på 1700-tallet var det klart at disse avtok med avstanden mellom dem. På den tiden var Newtons gravitasjonslov den eneste kjente matematiske lovmessighet for en kraft, så mange trodde at elektriske krefter ville oppføre seg på tilsvarende vis. Kvantitative målinger ble gjort på mange hold. 
Ved konstruksjon av meget nøyaktige torsjonsvekter lyktes det den franske fysikeren Charles Augustin Coulomb i 1784 å påvise at den elektriske kraften mellom punktladninger varierer med avstanden på samme måte som i Newtons tyngdelov. Tilsvarende målinger hadde tidligere blitt gjort av den engelske naturviter Henry Cavendish, men ble først kjent etter hans død.
Det er ennå ikke helt forstått hvorfor både Newtons gravitasjonslov og Coulombs elektriske lov gir krefter som avtar med avstanden. Ved bruk av kvantefeltteori kan man si at begge deler skyldes utveksling av masseløse partikler, henholdsvis graviton og foton. Alternativt kan man tenke seg, som i Kaluza-Klein-teori, at Universet har flere enn fire dimensjoner. En ren gravitasjonskraft i en slik verden vil da se ut som både gravitasjon og elektromagnetisme i vår verden med fire dimensjoner og med samme kraftlov.
Ekstremværet Vera

Stormhistorie

Ekstremværet Vera oppsto som et polart lavtrykk i nest siste uke av november 2008. 20. november beveget det seg mot kysten av Norge og Meteorologisk institutt sendte ut et ekstremværvarsel og ga systemet navnet Vera. Om ettermiddagen 20. november traff Vera land i Trøndelag. Det ble det på kysten nord for Trondheimsfjorden klokken 14 målt en vindstyrke på 30 m/s, som klassifiseres som sterk storm. Klokken 15 lå det polare lavtrykket rett nord for Brønnøysund og beveget seg østover. Trykket ble målt til 966 hPa. Klokken 16 ble det målt vind på 60 knop på Nordøyan fyr. I sitt oppdaterte værvarsel klokken 18 meldte Meteorologisk institutt om vestlig liten og til dels full storm. Klokken 20 hadde vinden avtatt til 55 knop ved Nordøyan fyr. Vera klassifiserte på det tidspunktet til full og til dels sterk storm på Trøndelagskysten nord for Trondheimsfjorden. Vera lå da nord for Majavatn og beveget seg østover.

Forberedelser og skader

Etter at et polart lavtrykk nærmet seg norskekysten og det var blitt målt vind i orkan styrke 36 m/s på Heidrunplattformen, sendte det den norske værtjenesten Meteorologisk institutt klokken 14 den 20. november 2008 ut et ekstremværvarsel og navnga lavtrykket Vera. Varselet ble oppdatert klokken 18 og igjen klokken 20. Siste varsel ble sendt ut klokken 22.30.
Nervesystem

Nervesystemet hos dyr koordinerer aktiviteten til musklene, overvåker organene, modellerer og prosesserer input fra sansesystemene, og initierer handlinger (se sentralnervesystemet).
Kjemikalier som påvirker nerveaktiviteten er generelt de raskest virkende toksinene, som forårsaker lammelser og/eller død.
Oksidasjonstall

Oksidasjonstall eller oksidasjonstilstand brukes som et mål på hvor mange flere eller færre elektroner et atom har i en forbindelse enn det har som et rent grunnstoff. Oksidasjonstallet kan derfor sees på som den ladningen et atom har i en forbindelse, selv om den effektive ladningen er avhengig av koordinasjonen og bindingslengden. Det samme grunnstoffet kan ha mange forskjellige oksidasjonstall, men ofte er det ett eller to som er det vanligste, se eksempler nedenfor. Oksidasjonstallet til et enkelt atom i en forbindelse er alltid et helt tall, men i mange forbindelser kan det samme grunnstoffet ha flere forskjellige oksidasjonstall, som for eksempel i magnetitt. Det finnes et sett regler som styrer hvordan en bestemmer oksidasjonstall for atomene i en forbindelse.

Viktige bruksområder

Oksidasjonstall brukes blant annet til å forutsi funksjonelle egenskaper til materialer. Spesielt magnetiske, elektriske og ioneledende egenskaper vil avhenge sterkt av oksidasjonstallet til materialet. Et eksempel er superlederen YBa₂Cu₃O6,8 som bare blir superledende ved temperaturer rundt 77 K dersom oksygeninnholdet er ca. 6,8. Dette forutsetter at stoffet inneholder kobber både med oksidasjonstall +I og +II.
Et annet eksempel er BiFeO₃, som er ferroelektrisk og antiferromagnetisk. En Fe(III)-O-Fe(III)-binding er vanligvis antiferromagnetisk, og det finnes ingen frie elektroner i denne strukturen. I tillegg har Bi(III) elektronkonfigurasjon 6s² og 6s-elektronene danner et fritt elektronpar. Vi kan derfor fra formelen og litt kjennskap til oksidasjonstall forutsi egenskaper til materialer.
Mosaikk

Mosaikk er en flatedekorasjon som er satt sammen av små tesseraer (biter) av stein, glass eller lignende i forskjellige farger som til sammen danner bilder. Ordet kommer fra latin, opus musivium, som betyr «arbeid viet til musene».

Historie

Det er sannsynlig at de første mosaikkene ble laget fordi en ønsket et billig gulvbelegg, så derfor finnes de i enklere privathus. Disse gulvene var laget av avrundet småstein som var hentet fra elver og strender. Steinene ble presset ned i et tykt mørtellag. Det er funnet slike gulv som er laget i det 8.–7. århundre f.Kr. som har en enkel form for ornamentikk. Dette er mosaikkunstens begynnelse.
Etter hvert gikk en over til å bruke små steiner som var tilskåret, tesseraer, i mosaikkgulvene og dette kom til å bli den dominerende teknikken.
WTCC-sesongen 2008

WTCC-sesongen 2008 var den fjerde World Touring Car Championship-sesongen. Det bestodr av 24 løp, det første ble kjørt 2. mars og det siste 16. november, 2008.
Mitridates I av Partia

Bakgrunn

Hans far var Friapitios som døde ca 176 f.Kr. Han hadde minst tre sønner: Fraates I; Mitridates I; og Artabanes I. Den eldste broren Fraates overtok etter farne, og begynte en erobringspolitikk i løpet av hans korte tid som konge, 168 f.Kr. – 165 f.Kr. Da han døde valgte hans sin bror Mitridates som etterfølger, ikke sin sønn Fraates II, antagelig for at sønnen var for ung til å føre en aggressiv ekspansjonspolitikk videre. Mitridates kan ha fungert som sin brors nestkommanderende og således velegnet som en sterk, militær konge.

Død

Tidligere ble det antatt at Mitridates ble drept i et slag i nærheten av Seleukia, kjempende mot de fornyede selevkidestyrkene under Antiokos VII Sidetes, bror av den fangetagne Demetrios. Imidlertid har nye bevis antydet at Mitridates ble økende syk etter 138 f.Kr., men døde ikke før i 132 f.Kr.
Mitridates' sønn (eller nevø) Fraates II (132–128 f.Kr.) etterfulgte ham som konge av Partia, og kom senere til å hevne faren (eller onkelen) ved å invadere Media og drepe Antiokos VII Sidetes.

Mynter

Mynter som ble utgitt under hans styre lignet i begynnelsen på greske mynter med et portrett i gresk stil med kongelig diadem, det standardiserte greske symbolet for kongeverdighet. Mitridates gjenopptok virksomheten med å prege partiske mynter, som hadde opphørt etter Arsakes II (211–191 BCf.Kr.) hadde blitt tvunget til å underkaste selevkidekongen Antiokos III den store i 206 f.Kr.
Nightmare

historie

"Nightmare" startet 1. januar 2000 av Sakito og Hitsugi mens de fleste av medlemmene var fortsatt i høy school.The bandnavnet ble foreslått av Hitsugi, sier han ønsket et band navn som ville skremme folk til å matche sine visuelle stiler. Snart "Ni ~ ya" ble invitert av Sakito, Yomi av Hitsugi, og Zannin sluttet etter at han hørte hans klassekamerater ble dannet et band. De ble alle påvirket av enten "X Japan" eller "Luna Sea", derfor startet som et coverband, før de begynte å skrive eget materiale.
Enterprise (romferge)

«Approach and Landing Test»-program

Astronautene Richard H. Truly, Joe Henry Engle og C. Gordon Fullerton var involvert i testflygingene som ble gjort med Enterprise i 1977.